Ved kirkevalget i 2015 var likekjønnet vigsel en viktig teologisk sak der skillet mellom teologisk liberale og konservative kandidater ble klart. Ved valget i 2019 er dette skillet enda tydeligere, ved at Åpen folkekirke står for vigsel av homofile og lesbiske, mens Bønnelista er et tydelig konservativt alternativ. Tidligere har kandidater måtte redegjøre for sitt syn i disse sakene på Nominasjonslisten. Dette året har de kun fått et generelt spørsmål, om hvorfor de stiller til valg. Kandidatene på Nominasjonslisten er derfor ikke bundet til et klart standpunkt, men kan stemme som de vil fra sak til sak i Kirkemøtet.